Алешко Виктория Робертовна

Викто́рия Ро́бертовна Але́шко (; 04.05.1980, Минск, БССР, ССРП) — беларус юрăçи, телеертӳçи, Беларуç Республикин тава тивĕçлĕ артисчĕ, Франциск Скорина медальне тивĕçнĕскер. Унăн хĕрарăм-юрăçсем хушшинче чи çинçе сасă — контральто. эстрада, шансон стилĕсенче ĕçлет.

 Биографи 
6 çултанпа Виктория мусăк студине çӳренĕ,сĕрме купăс каланă, фортепиано çинче вылянă. Унтах хорта юрлама хăнăхнă, вара çакăнта хĕрачан вокал пултарулăхĕ аталанса пынă.

13 çул тултарсан хĕрача, Сергей Александрович Соболь ертсе пынă шкулти вокал ушкăнне ăсталăхне ӳстернĕ, шкулти тата районти концертсене хутшăннă. 1996 çулта çамрăк артистка «Белая Руç» страда юррин çăмрăк юрăçсен хулари фестивалĕнче Гран-При çĕнсе илет.

Тепĕр çултан паллă концерт режиссёрĕ Александр Дмитриевич Вавилов юрăçа асăрхать те Викторие Минск хулин Мускав районĕ 20 çул тултарнине халалланă концерта хутшăнма чĕнет, çав концерта беларус эстрадин чи йăлтăр çăлтăрĕсем пуçтарăннă. Кĕçех Александр Дмитриевич Беларуç халăх артистне Василий Петрович Раинчика çамрăк юрăçа итлеме ыйтать, вара 1997 çулхи ака уйăхĕнче Виктория чаплă «Верасы» студин солисчĕ, тепĕр темиçе уйăхран — Çамрăксен эстрада театрĕн актриси пулса тăрать.

Çитес çулта «Белорусские песняры» ушкăнпа тата ытти артистсемпе Краснодар енне гастроле каять.

 Асăрхавсем 

 Каçăсем 
 Виктория Алешко в iTunes
 Виктория Алешко в Google Play
 Виктория Алешко на Facebook
 Виктория Алешко в Instagram

Категори:1980 çулта çуралнисем
Категори:Çăвăн 4-мĕшĕнче çуралнисем
Категори:Беларуç Республикин тава тивĕçлĕ артисчĕсем
Категори:Франциск Скорина медалĕпе чысланисем